GiliGold/VAD_KnessetCorpus huggingface dataset:
ברק כלב: בלי לתוך בדוגמאות פעמים אתה לא מצליח להתגבר על המכשול הזה.
ברק כלב: היום אין שום מחיר לכישלון, גם במקרה של ליקויים קיצוניים.
ברק כלב: יש דוח מבקר המדינה בנוגע לחברת "לורם" אשר מעיד על ליקויים הנוגעים לטוהר המידות בצבע הכהה ביותר.
ברק כלב: תוך כדי הביקורת, תוך כדי הליכי בג"ץ להדחת מנכ"ל שאחראי לאותם ליקויים, רצו לקדם אותו לתפקיד מנכ"ל משרד החקלאות.
ברק כלב: זו מציאות בלתי נסבלת.
ברק כלב: בסופו של דבר התפרסם דוח שלא קראתם ואותו אדם שאחראי לליקויים וישנה עתירה שנועדה להדיחו מתפקידו בשל העובדה שהתנכל לחושף שחיתות ואף הביאה לתוצאה הזאת בסופו של יום בפסק דין, קודם להיות מנכ"ל משרד חקלאות על-ידי אותו שר.
ברק כלב: הוא קודם, אושר ורק פנייה שלנו לאחר שקודם ואושר כבר על-ידי נציבות שירות המדינה, זה נעצר.
ברק כלב: הנציבות לא היתה ער לכך, אין לי שום טענה לנציבות.
ברק כלב: אני מאמין שהנציבות לא היתה ערה לזה, כי מרגע שהארנו את עיניה בעניין הזה היא מנעה את זה בו ביום.
ברק כלב: העניין הזה מעולם לא יצא לפועל.
מל פולישוק-בלוך: לא כדאי שהנציבות תקרא את כל הדוחות של המבקר?
ברק כלב: בעניין הקונקרטי הזה היה איזשהו פער מידע.
ברק כלב: אנחנו מילאנו אותו ופתרנו את הבעיה הזאת.
ברק כלב: הבעיה מאוד מאוד שורשית.
ברק כלב: דרך אגב, אותו שר לימים הפך לשחקן ראשי במחזה אחר שכתב מבקר המדינה בעניין משרד החקלאות.
ברק כלב: כלומר, קבלן הביצוע שלו פשוט היה אמור להיות אחר.
ברק כלב: אם קבלן הביצוע היה הקבלן המקורי שהיה אמור להיות, המצב היה עוד יותר חריג.
ברק כלב: אני מרצה בפני מבקרי משרדי הממשלה ומספר להם על מספר כלים משפטיים שכבר קיימים.
ברק כלב: דרך אגב, כמעט שלא צריך שינויים סטטוטוריים כדי להגיע לתשלום מחיר אישי, במובן של לשלוף את הנזק מהכיס.
ברק כלב: יש לנו את פקודת הנזיקין – סעיף 7, עשיית עושר ולא במשפט, סעיף 221 לפקודת העיריות ועוד שלל מקורות נורמטיביים.
ברק כלב: העניין הזה תורגם בעבר גם בפסק דין – פלסטיין פוסט – שר בממשלת ישראל נאלץ לשאת בתוצאות מעשיו משום שעשה פרסומים פוליטיים על חשבון הציבור והוא שילם בתביעה אזרחית שהוגשה נגדו.
ברק כלב: גם היום אפשר להגיש תביעה אזרחית נגד כל מי שנמצא לוקה.
מל פולישוק-בלוך: זה שר שמכהן גם עכשיו?
ברק כלב: לא, מדובר ברפול, זכרונו לברכה.
ברק כלב: הוא לא האדם הנכון להזכיר אותו פה.
ברק כלב: הוא אדם ראוי מאוד ששגה שגיאה מאוד נקודתית.
ברק כלב: הוא לא האדם הכי טבעי להזכירו בדיון זה, אבל אין לי ברירה, משום שהדוגמה שלו היא כמעט ירייה בודדה באפילה.
ברק כלב: היום הביקורת לוקה, אני חושב שזה משותף גם לביקורת המדינה וגם לביקורת הפנים.
ברק כלב: אני כמעט מרגיש צורך להתנצל כשאני מדבר בפני פורומים של מבקרים על כך שאני מבקש מהם להקדיש יותר משאבי ביקורת למה שנקרא בעגת הביקורת "מיקוד אחריות".
ברק כלב: ישנה תפיסה רחבה שאומרת שהביקורת צריכה לטפל בהרבה דברים אחרים – בייעול, בבחינת ליקויים מוסדיים, כשלים רחבים וכו'.
ברק כלב: אני לא כופר בתפיסה הזאת.
יורי שטרן: זה הדבר המרכזי ביוזמה ליום העיון הזה.
ברק כלב: אני רוצה להבחין בין שתי נקודות נפרדות: עצם מיקוד האחריות ופרסום שמות.
ברק כלב: שני הדברים אינם דומים.
ברק כלב: מיקוד האחריות הוא דבר שמוזנח בצורה בוטה בדוחות הביקורת.
ברק כלב: אז אין פלא שאנשים כמו אותו מנכ"ל ממשיכים הלאה.
ברק כלב: בלי קשר לפרסום השמות יש היום מספיק מקורות מידע כדי שהדברים יצופו.
ברק כלב: לפיכך אני לא תולה הכל בשאלת פרסום השמות או לא, למרות שאני מאוד בעד זה.
ברק כלב: אני לא חושב שיש איזשהו טעם ענייני, בוודאי לא בעידן פוסט בג"ץ טרנר ורוני אלוני, שיש זכות טיעון רחבה ביותר.
ברק כלב: צריכה להיות הנחיה לגבי מיקוד האחריות.
ברק כלב: אני מצפה ממבקר המדינה להוביל את העניין הזה.
ברק כלב: מבקר המדינה החדש נכנס לתפקידו בתקופה בה הוא יכול לעשות הבדל והעיניים נשואות אליו.
ברק כלב: מיקוד האחריות הוא דבר שצריך להקצות לו X משאבים מתוך משאבי הזמן, מה שלא נעשה עד היום.
ברק כלב: צריך לעשות איזושהי השתלמות או תהליך הטמעה מאוד רחב בשירות המדינה, בעיקר בקרב מנהלים בדרגים הבכירים, אך גם בדרגי הביניים, לאותה תפיסה של accountability, של חבות אישית, להדריך אותם שאפשר להגיש תביעות אזרחיות, אישיות, נגד אדם שלקה בצורה קיצונית.
ברק כלב: דרך אגב, אני לא אומר שכל ליקוי מחייב הדחה או תביעה.
ברק כלב: כולנו בני אדם, כולנו טועים לפעמים.
ברק כלב: רבותיי, באותם מקרים שכבר אין מחלוקת שיש ליקוי משמעותי, צריך שהמנהל ידע שישנם כלים משפטיים שלא מפעילים אותם.
ברק כלב: לא מוגשות תביעות על אחריות אישית נגד מנהלים שלקו, למרות שיש כלים משפטיים כבר היום.
ברק כלב: אנחנו, התנועה לאיכות השלטון, נשמח להיות שותפים לדיונים כאלה.
ברק כלב: יש לנו עוד כמה מחשבות בסוגיות שכנות, כמו סוגיית השקיפות וחוק החופש ממידע – לא חוק חופש המידע, משום שלא לפי כוונת המחוקק הוא הפך למכשול ביורוקרטי אדיר.
ברק כלב: זה פשוט חוק איום ונורא מבחינה ביורוקרטית.
ברק כלב: כל מה שאני מאחל לפעמים, משום שאני אדם שמשתדל לנבל את הפה, הוא שמי שחוקק את החוק פעם אחת ישלח בקשה כדי לקבל מידע על-פיו והוא כבר יבין לבד.
ברק כלב: בהקשר הזה יש עוד סוגיה שכנה, אך מאוד חשובה, והיא סוגיית חושפי השחיתות.
ברק כלב: פרופ' רמי פרידמן אחראי למחקר היחיד שקיים בתחום, מחקר מעולה.
ברק כלב: אני מציע לקיים על כך דיון כי יש כאן תובנות מאוד רציניות.
ברק כלב: בסופו של דבר זה אחד התנאים לביסוס אחריות אישית.
יורי שטרן: הצעתי לחייב את הגופים המבוקרים לציין בתגובותיהם לדוח מבקר המדינה מי אחראי לליקוי.
ברק כלב: לא פשוט ליישם הצעה כזאת.
ברק כלב: אני מוכן להסתפק בהרבה פחות מזה.
ברק כלב: אם יהיו חמישה-עשרה מקרים בדוח שיהיה בהם טיפול שורש, זה יצור את כל האפקט שצריך.
תומר רוזנר: ב-24 במאי ועדת הכלכלה אישרה תיקון בתקנון התעבורה אשר מבטל את האפשרות להסיע שלושה תלמידים במושב.
תומר רוזנר: נכון לסוף שבוע שעבר התקנה לא פורסמה ברשומות.
תומר רוזנר: עברו חודש וחצי והתקנה טרם פורסמה ברשומות ובינתיים הסעות התלמידים במתכונת הזאת נמשכות.
תומר רוזנר: סכנת נפשות.
תומר רוזנר: שר התחבורה לקח את זה כמשהו מאוד מאוד אישי, התקנה לא פורסמה ובינתיים חברות ההסעה ממשיכות בנוהג הזה.
תומר רוזנר: אני מאמין ומקווה שהדבר לא נעשה בכוונה, לא נעשה דבר ברשלנות, פשוט הזניחו.
מל פולישוק-בלוך: העלינו את הנושא הזה במליאת הכנסת.
מל פולישוק-בלוך: יושב-ראש הכנסת אמר שהוא ינסה להעביר את הפרסום ברשומות לכנסת גם של התקנות ולא רק של החקיקה.
תומר רוזנר: יש החלטות כנסת רבות וגם הרבה החלטות ממשלה שבעצם יושבות כאבן שאין לה הופכין, אף אחד לא מיישם אותן ואף אחד לא נותן דין וחשבון מדוע הן לא יושמו.
תומר רוזנר: בנושא של אחריות אישית אפשר לדבר על חמישה מישורים של אחריות: 1.
תומר רוזנר: אחריות פלילית - אני לא ארחיב על זה את הדיבור, כי זו אחריות די ברורה וממוקדת; 2.
תומר רוזנר: אחריות אזרחית – בנושא הזה הכנסת הולכת, בעקבות יוזמה של הממשלה, קצת אחורה מהמצב שקיים היום, בהצעת חוק שנמצאת היום על שולחנה של ועדת החוקה, אשר מרחיבה את החסינות של עובדי המדינה מפני תביעות אזרחיות.
תומר רוזנר: הצעת החוק קצת מורכבת יותר – יש שם הסדר אשר מאפשר למדינה לתבוע בחזרה את עובד המדינה – אבל דווקא המגמה שמסתמנת בחוק המוצע היא להגן יותר על עובדי מדינה מפני אחריות.
תומר רוזנר: יכול להיות שחברי הכנסת צריכים לקחת את זה בחשבון אם יש מקום להפחית את האחריות של עובדים המדינה במישור הזה; 3.
תומר רוזנר: המישור המשמעתי – יש חשיבות רבה לטפל בנושא הזה.
תומר רוזנר: אני חושב שכאן גם למבקר המדינה וגם לנציבות שירות המדינה יש מקום ליזום רפורמה מאוד מקיפה בנושא.
תומר רוזנר: יש בעיה בנורמות המשמעתיות בשירות המדינה, ההליך המשמעתי הוא הליך מאוד מסורבל, הסנקציות שנקבעות בסופם של הליכים רבים הן סנקציות מאוד מזעריות.
תומר רוזנר: אני אתן דוגמה לסבר את האוזן – היום יש למנכ"ל משרד ממשלתי סמכות לדון עובד בעבירות משמעתיות מסוימות.
תומר רוזנר: הסנקציה החריפה ביותר שהוא יכול להטיל עליו היא נזיפה.
תומר רוזנר: נציבות שירות המדינה ערה לנושא הזה והיא פועלת לתיקון הנושא.
תומר רוזנר: רמז על כך גם המשנה למנכ"ל משרד מבקר המדינה בנושא של סמכות ואחריות.
תומר רוזנר: אני חושב שצריך לתת בידי מנהלי המשרדים סמכויות רחבות יותר לטפל בבעיות משמעתיות, כמובן עם אפשרות לערער, עם אפשרות לשמור על כל זכויות העובדים וכו'.
תומר רוזנר: בנושא של מיקוד האחריות צריך להאיר בעיות פליליות בפני היועץ המשפטי לממשלה.
תומר רוזנר: יכול להיות שיש לשקול הפניית תשומת לב מיוחדת, לאו דווקא באמצעות הדוח, אלא בדרכים אחרות, של הנציבות לדברים שלדעת המבקר יש בהם מקום לנקיטת אמצעים.
בועז ענר: התחלנו בזה.
בועז ענר: אנחנו מעבירים את זה דרך היועץ המשפטי לממשלה, כולל עבירות משמעת.
יורי שטרן: לדעתי זה צריך להיות בדומה למח"ש.
יורי שטרן: מח"ש ממליצה להעמיד לדין או לצעדים משמעתיים.
תומר רוזנר: אני מברך מאוד על המגמה ואני חושב שצריך להעמיק אותה, כדי שאנשים יראו שלדוחות יש גם תוצאות אישיות במישור המשמעתי.
תומר רוזנר: זה דבר שעד היום כמעט שלא היה.
תומר רוזנר: המישור הרביעי הוא הנושא של תגמול חיובי לאנשים – שלא כפי שנאמר, בישראל יש ניסיון בנושא.
תומר רוזנר: בשנות ה-70 הגיעה המדינה להסכם קיבוצי מאוד מקיף בנושא עם ההסתדרות שנקרא "הסכם שכר עידוד".
תומר רוזנר: בתקשי"ר יש פרק מאוד נרחב בנושא של שכר עידוד.
תומר רוזנר: זר הקורא אותו יחשוב שאנחנו דנמרק.
תומר רוזנר: מדברים שם על בדיקת תפוקות, יעדים, מעקב וכו'.
תומר רוזנר: המטרה של ההסכם היא מטרה מאוד מאוד חיובית.
תומר רוזנר: לדעתי ההסכם הזה נכשל והוא הפך להיות תוספת שכר לכל דבר לכל העובדים.
תומר רוזנר: למעשה אין יחס ישיר בין תפוקות לתוצאות.
תומר רוזנר: קוריוז נוסף הוא שאפילו פרס העובד המצטיין בשירות המדינה הפך להיות תור, כלומר כל שנה היה תור מי מקבל את פרס העובד המצטיין.
יורי שטרן: תורן הצטיינות.
יורי שטרן: יש היום צורת עידוד נוספת – עידוד צמיחה במשק.
תומר רוזנר: הצרה במבנה השכר במגזר הציבורי היא שאין גמישות ניהולית למנהל לתגמל עובד שהוא באמת עובד טוב.
תומר רוזנר: במגזר הציבורי לא קיים נושא של בונוס.
תומר רוזנר: מוצאים כל מיני פטנטים לעקוף וכו', אבל המערכת לא מכירה דברים של תגמולים חיוביים.
תומר רוזנר: המישור החמישי הוא המישור הציבורי – עליו פתח מבקר המדינה ודיבר על הנושא של שקיפות ופרסום שמות.
תומר רוזנר: דרך אגב - מפיו של פרופ' יצחק גלנור - בעברית אין מילה ל-accountability .
מל פולישוק-בלוך: אומרים אחריותיות.
דובר: ועדת בייסקי פנתה לאקדמיה ללשון וביקשה תרגום למילה, היא קיבלה את התשובה הבאה: אין תרגום לעברית ואין צורך בכך.
תומר רוזנר: המישור שאני מדבר עליו הוא המישור הציבורי, אשר אינו מישור משפטי, אלא מישור של תרבות, של מוסר, הבנה פנימית של אנשים באחריות שהם נושאים בה.
תומר רוזנר: בנושא הזה, לא כפי שחושב מר ברלינסקי, לא צריך להיות פסימי.
תומר רוזנר: גם הנושא של פרסום שמות וגם הנושא של מיקוד אחריות הם צעדים בכיוון.
תומר רוזנר: אי אפשר להרים ידיים וכל אחד בתחומו צריך לעשות מה שהוא יכול.
מל פולישוק-בלוך: בגלל זה אנחנו בבניין הזה.
מל פולישוק-בלוך: אם היינו פסימיים, לא היינו כאן.
תומר רוזנר: אני חושב שלכנסת, ובעיקר לוועדה הזאת, יש תפקיד מרכזי בהבאת אנשים לתת דין וחשבון על מעשיהם - להזמין פקידים, לשאול אותם מה עשיתם, למה לא עשיתם, איך עשיתם, והכל לעיני המצלמות.
תומר רוזנר: יש לזה משמעות רבה.
תומר רוזנר: אני יודע מניסיונו של היושב-ראש וגם מניסיונם של יושבי-ראש אחרים שנקבעים דיונים בוועדה ולפעמים דברים נפתרים גם לפני.
תומר רוזנר: הם נפתרים רק מעצם זה שהם יודעים שיהיה דיון בוועדה.
תומר רוזנר: לגבי הנושא של פרסום שמות – אני חושב שצריך לחשוב על פרסום מידתי, משום שככל שירבו הפרסומים כך יקהה החוד של הפרסום.
תומר רוזנר: אני לא חושב שבמשורה, אבל במידה.
תומר רוזנר: צריך גם לחשוב על מנגנון לתיקון פרסום מהסוג הזה אם יתברר שהיה פרסום והאדם זוכה לאחר זמן בדין משמעתי או בדין פלילי.
תומר רוזנר: צריך להיות איזשהו מנגנון מסודר גם לתיקון פרסומים מהסוג הזה במקרה שיתבררו כשגויים.
תומר רוזנר: אני אומר את זה למרות שאני יודע שמשרד מבקר המדינה מאוד נזהר בכל מה שהוא עושה ולא מפרסם דבר לפני שהוא נותן זכות שימוע מלאה וזכות טיעון מקיפה לכל הנוגעים בדבר, אבל טעויות יכולות לקרות וצריך לחשוב על מנגנון תיקון.
תומר רוזנר: הדבר האחרון שעליו צריך לשים את הדגש הוא הנושא של חשיפת שחיתויות.
תומר רוזנר: היום למבקר המדינה יש סמכות בחקיקה לגבי חשיפת שחיתויות, אבל חסר הצד השני של המטבע.
תומר רוזנר: למשל, התגלתה שחיתות בשירות התעסוקה וממש התעללו בעובד על חשיפת שחיתויות.
תומר רוזנר: בדיון שהתקיים בוועדה התברר שהממונה אשר התעלל באותו עובד שחשף את השחיתות ממשיך בתפקידו.
ברק כלב: אני מפנה אותך לבג"ץ 00/ 8501 של התנועה לאיכות השלטון – תקדים שאומר שפגיעה בחושף שחיתות היא הפרה נורמטיבית קשה, עד כדי פיטורין.
תומר רוזנר: הנורמה קיימת, אבל היא לא מבוצעת.
ברק כלב: אני מסכים אתך שהנורמה לא מבוצעת, אבל ישנה יריית פתיחה בעניין הזה.
יורי שטרן: אני מבקש מכל מי שהגיע ליום העיון הזה, גם אם לא דיבר, ויש לו חומר כתוב, להעביר את החומר לוועדה.
מבקר המדינה מיכה לינדנשטראוס: אני מבקש להודות לכל מי שהשתתף.
מל פולישוק-בלוך: זה היה מרתק ומאוד מועיל.
יורי שטרן: חשבתי שאולי לפני כל דבר אחר, כדי שזה לא יגרום לזעזוע, מספיק אם בדוח יצוין מי היה השר המכהן בתקופת הביקורת, מי היה המנכ"ל, מי ראש המחלקה וכו', בלי להגיד מי אשם במה.
יורי שטרן: אני מתכוון לציון שמות בעלי תפקידים בארגון בתקופת הביקורת, דבר נייטרלי לחלוטין.
יורי שטרן: זה לא סוד כי כל אחד יכול להיכנס לאינטרנט ולקבל את המידע הזה, אבל ציון השמות הללו בדוח המבקר כבר יעשה את שלו.
יורי שטרן: את זה אפשר ליישם באופן מיידי.
יורי שטרן: - - - - -
יורי שטרן: זה לפי פרק בדו"ח מבקר המדינה.
רוני בר-און: הכל בסדר, מישהו אמר שזה לא בסדר, אני רק מביע את שמחתי.
רוני בר-און: אבל יורי הוא באמת חבר כנסת נמרץ ופעיל ולפעמים כשאתה לא מסכים איתו אתה אפילו חושב לך לתומך, למה הוא כל כך נמרץ, מה בוער לו?
רוני בר-און: אבל אין שום ספק שניהלת לתפארת גם את ועדת הפנים ואיכות הסביבה, פה פחות נפגשנו אבל אני יודע שאתה עושה את זה באותה עוצמה, באותו ווליום שאתה רגיל לעשות את עבודתך.
רוני בר-און: חברת הכנסת מלי פולישוק בלוך שאני חושב שאני כבר מסמיך אותך בפעם השלישית, נכון?
רוני בר-און: הסמכתי אותך בוועדת המדע, הסמכתי אותך בוועדת החינוך ועכשיו אני מסמיך אותך בוועדה לענייני ביקורת המדינה.
מל פולישוק-בלוך: אתה דואג שלא יהיה לי משעמם.
יהודית גידלי: מלי, עד תום הקדנציה את עוברת את כל הוועדות.
מל פולישוק-בלוך: אתה רואה שאני אוספת כאן את כל המנהלות.
רוני בר-און: הכל בסדר, אני מבין שאת מפרנסת את המובילים בכנסת כשאת עוברת ממקום למקום.
רוני בר-און: כך או כך, אלה כללי המשחק הדמוקרטי, יש לנו רוטציות וקדנציות במיוחד בכנסת שמה שמאפיין אותה זה חוסר היציבות והגיבוש של אופוזיציה וקואליציה ותהפוכות שלטון שגם מאיצות את זה וכמובן גם העניין הזה שהתרגש עלינו שזו כנסת שבנינו אותה כביכול ל-5 שנים, ואחר כך בית המשפט העליון פירש כפי שפירש את ההחלטה, והקדנציה התקצרה וממילא טווח הזמנים של הכהונות ברוטציה צומצם.
רוני בר-און: אין שום ספק שהוועדה לענייני ביקורת המדינה תזכה בניסיון הרב שרכשת לעצמך כיושבת ראש ועדות קודם לכן.
רוני בר-און: אנחנו שמחים שאת כאן.
רוני בר-און: אני מעמיד להצבעה את המלצת ועדת הכנסת בהתאם להוראות סעיף 10 א' לתקנון הכנסת, לפיה ממליצה ועדת הכנסת בפני הוועדה לענייני ביקורת המדינה לבחור בחברת הכנסת מלי פולישוק בלוך כיושב ראש הוועדה במקום חבר הכנסת יורי שטרן.
רוני בר-און: אני מצביע כממלא מקום, תודה.
רוני בר-און: אני שמח לקבוע שנבחרת שוב פה אחד, צריך להדגיש, ליושבת ראש הוועדה לענייני ביקורת המדינה.
מל פולישוק-בלוך: אתה יודע שלא תמיד פה אחד זה דבר שבשגרה, לפעמים זה לא קורה, זה החריג אתה אומר.
רוני בר-און: אני מוכרח לומר, ואני לא יכול לוותר על ההרמה להנחתה הזאת שמתעקשת, הפעם היחידה שנתקלתי שהבחירה לא הייתה פה אחד, זה בא מסיעת שינוי.
מל פולישוק-בלוך: אבל אתה יודע למה.
רוני בר-און: ואחר כך כתגובה גם איזו סיעה שאין לכם אהבה גדולה איתה, אני לא זוכר אם זה דגל, או אגודת התורה, החזירה לכם.
מל פולישוק-בלוך: אני חושבת שזה היה מסיבות אחרות.
רוני בר-און: אבל למה לנו להזכיר דברים לא נעימים במסיבה כל כך נעימה.
רוני בר-און: מרגע שנבחרת השרביט הוא שלך, הפטיש הוא שלך, אני מאחל לך הצלחה גדולה.
מל פולישוק-בלוך: רק בשביל לקבל 2 נשיקות היה שווה 3 פעמים שתסמיך אותי.
רוני בר-און: תשמעי, בפעמים הראשונות עוד לא היה לי אומץ, אבל בפעם השלישית.
מל פולישוק-בלוך: זה בגלל רחוב ז'בוטינסקי, תאמינו לי, זה רק בגלל ז'בוטינסקי, שום דבר אחר.
רוני בר-און: זה נכון, זה משהו שהייתי צריך לומר באמת ואני אומר את זה לפרוטוקול שכיושבת ראש ועדת החינוך, התרבות והספורט חברת הכנסת מלי פולישוק בלוך, באופן באמת מדהים מבחינתי, שיתפה פעולה באופן יוצא מהכלל בהעברת חוק ז'בוטינסקי ולא הפריעה לחילוקי הדעות הפוליטיים בינינו לתרום את תרומתה, בהכרתה את האיש.
רוני בר-און: באופן מפתיע אפילו, נפגשנו אחר כך במכון ז'בוטינסקי בערב השקת החוק והיא דיברה שם דברים ממש מעוררי כבוד והתרגשות וזכתה להרבה מחמאות גם מחברי המסדר שהביאו את כל העגה הז'בוטינסקאית - - -
מל פולישוק-בלוך: זה ממש מסדר.
מל פולישוק-בלוך: אתם צריכים לראות את זה, חוויה ממש.
רוני בר-און: יושבים בתא שהוא מוזיאון אבל הוא נראה יותר כמו כלא, כי כולו מוקף סורגים, פשוט - - -
מל פולישוק-בלוך: הייתה חוויה מיוחדת.
מל פולישוק-בלוך: טוב, אני באמת רוצה להודות.
מל פולישוק-בלוך: אז קודם כל אני רוצה להודות ליושב הראש היוצא, שאתה כמוני אוסף כאן ועדות.
מל פולישוק-בלוך: עכשיו תהיה לך אמנם ועדת משנה, אבל אתה הרי תתנהג איתן כמו שזה הדבר החשוב ביותר.
מל פולישוק-בלוך: ובאמת אני, בחודשים הספורים שהייתי פה בראשותך, היה לי בית ספר לא רע בכלל.
מל פולישוק-בלוך: הכנסת אותי לעניינים בצורה נהדרת, ואני חושבת שגם עשית עבודה נהדרת וגם בכלל תודה על כל מה שעשית.
מל פולישוק-בלוך: היית הגון, ישר ומורה דרך, באמת תודה.
מל פולישוק-בלוך: אני רוצה לומר לכם, אין לנו הרבה זמן, אנחנו צריכים ללכת למליאה, אבל תמיד אמרו עלי המבקרים אותי שאני ביקורתית מדי.
מל פולישוק-בלוך: אז אלה שלא מבקרים אותי אמרו עלי שאני אומנם ביקורתית אבל תמיד לכיוון החיובי.
מל פולישוק-בלוך: זאת אומרת אני רואה מה צריך לתקן ואני תמיד דורשת לתקן, לא סתם ביקורת אלא ביקורת בונה, ביקורת שמביאה לפתרון בעיות ולא רק בשביל למצוא את האשם ולתלות אותו במרכז העיר.
מל פולישוק-בלוך: אז כנראה הגעתי למקום הנכון שלי.
מל פולישוק-בלוך: אמנם כשהגעתי לכנסת לא תיארתי לעצמי שאני אגיע למקום הזה אבל אני חושבת שזו בהחלט וועדה, לא צריך לומר, שהיא מאוד מאוד חשובה, במיוחד בתקופתנו שהמבקר היוצא כבר נגע בכמה מהתחלואים של החברה ישראלית ובמיוחד של סדרי השלטון והמנהל הציבורי.
מל פולישוק-בלוך: יש לנו המון משימות, אנחנו נצטרך לעבוד ביחד, לא נמצאים כאן הרבה חברי ועדה אבל אני רוצה ללמוד גם מהקודמים, רן כהן, בהחלט יש מה ללמוד ממך.
מל פולישוק-בלוך: אני קבעתי גם פגישה עם קודמים כמו ליבאי כדי לראות איך מצעידים את זה קדימה ואיך מחזקים את הוועדה הזאת ובעיקר מוצאים פתרונות.
מל פולישוק-בלוך: כפי שאמרת, אדוני יושב ראש ועדת הכנסת, קיימתי בראשות שתי הוועדות הקודמות כ-250 ישיבות מאז שאני בכנסת, ניהלתי 250 ישיבות.
מל פולישוק-בלוך: זה בהחלט נותן לי ניסיון ויכולת כדי לקדם גם את הוועדה הזאת וזה מה שאני מתכננת לעשות.
מל פולישוק-בלוך: אני מודה לכם שבאתם, זה חריג שיש כיבוד בישיבות הכנסת, וזה בזכות חנה פריידין, מנהלת הוועדה.
מל פולישוק-בלוך: ואני רוצה להרים כוסית לחיים למען סדרי השלטון והמנהל במדינת ישראל.
מל פולישוק-בלוך: לפני שאנחנו שותים, אני מבקשת מיורי לברך.
יורי שטרן: קודם כל תודה.
יורי שטרן: אני אסכם בכמה מילים את הקדנציה שלי פה וכמה איחולים למלי.
יורי שטרן: זאת הייתה תקופה קצרה, זה בעצם לא כל כך נורמלי לעשות חילופי גברי תוך חצי שנה או משהו, אבל זאת המציאות.
יורי שטרן: בכל מקרה, זאת הייתה חוויה מאוד מיוחדת.
יורי שטרן: אני ממש לא איש ביקורת מטבעי.
יורי שטרן: אני באתי משטח עסקים מנהלי ואני בנוי לפתרון הבעיות, לחיפוש אחרי פתרונות ולא לביקורת לכשעצמה, וזה היה אפילו קשה לי בישיבות הראשונות להתרגל לכך שהעיקר פה זה הביקורת, ומישהו אחר, ועדה אחרת בעצם אמונה כל פעם לפי הנושא על הפתרונות, ואנחנו בעצם רק צריכים להתעסק בביקורת עם המלצות ואי ביצוע ההמלצות.
יורי שטרן: אבל למרות הכל אני חושב שבכל זאת היינו די בונים בביקורתיות שלנו והניסיון הזה הוא מאוד מעניין.
יורי שטרן: כי בסך הכל, למרות מה שמקובל לחשוב היום בציבור, ולמרות מה שהתקשורת אוהבת לכתוב, דווקא הכנסת היא זאת שמשקפת את העם, את הציבורים השונים, את האוכלוסיות השונות, כולל את אלה שאין להם ייצוג בכלל במימסדים.
יורי שטרן: ופה בוועדה הזאת גיליתי עוד מוסד, שהוא במידה מסוימת ממלא את אותו תפקיד וזה המוסד של מבקר המדינה ושל נציב תלונות הציבור.
יורי שטרן: זו הכתובת שכל אזרח יכול לפנות אליהם, שהיא באמת לא עושה חשבון.
יורי שטרן: והתקופה הזאת היא כל כך בעייתית, היא כל כך תקופת אובדן אמון בהרבה מאוד מערכות, המשטרה ובתי המשפט, אקדמיה, תמיד היינו רגילים לחשוב על המוסדות האלו כקצת מעל הביקורת הרגילה, מתברר שגם שם התופעות השליליות מתפשטות ואנחנו חייבים למצוא לזה מענה.
יורי שטרן: לכן אני חושב שהדגשים ששמתי, באחד מהם הייתי בקו אחד עם המבקר היוצא, בשני מצאתי שותף מאוד פעיל, ואני מניח שכך יהיה גם בהמשך, במבקר החדש, ואלה הם תרבות קבלת ההחלטות בממשלה, והאחריות האישית.
יורי שטרן: אני חושב ששני הדברים האלה, אם אנחנו נוכל להתקדם בהם, ואפשר לדעתי באמצעים, בכלים של ביקורת לשפר את המצב, אז אנחנו אולי נוכל לשנות הרבה מאוד מהלכים אחרים, כי זה יוצר תהליך אחר בשלטון, ואנחנו מטפלים פה בוועדה הזאת בשלטון נטו.
יורי שטרן: אלה הדברים, ואני חייב לסיים בעוד דבר.
יורי שטרן: הייתי בהרבה ועדות.
יורי שטרן: בסך הכל חברי כנסת רבים הם אנשים ענייניים שלא רק עוסקים בפוליטיקה ובאמירות לתקשורת.
יורי שטרן: פה בוועדה הזאת זה היה בולט במיוחד.
יורי שטרן: כשאנחנו דנו למשל, אני פשוט זוכר את זה טוב מאוד, כשדנו עם ראש הממשלה על הבעיות שאני ראיתי בגיבוש תוכנית ההנתקות, בעצם בחוסר עבודת מטה, חוסר מוחלט, ראיתי שגם חברי הכנסת מהשמאל, חברי כנסת מהימין, חברי כנסת מהמרכז, היו מוכנים להיכנס, כולל אותך מלי, גם כשאת תמכת בתוכנית את אמרת דברי ביקורת שהיו קשורים לאותו עניין, ואני חושב שזו הדרך, אחרת אנחנו באמת פשוט מבזבזים פה את הזמן היקר שהציבור נותן לנו.
יורי שטרן: יש פה צוות מאוד מצומצם.
יורי שטרן: כשסיימתי את העבודה בוועדת הפנים הייתי צריך לעשות לי רשימה למי צריך להודות.
יורי שטרן: פה זה הרבה יותר פשוט, פה זה חנה וריקי וכנרת שמדי ערב עוזרת לנו ותומר.
יורי שטרן: בעצם זה כל הצוות.
יורי שטרן: לי כמובן מאוד מאוד עוזרים לאורך כל הדרך ואני מכניס אותם ללוח זמנים מטורף, לא מקובל בכנסת, העוזרות שלי, טליה ומרינה, ואני מתנצל על כך ואני מודה על כל הגיבוי והעזרה שאתן נותנות לי.
יורי שטרן: אני חייב להגיד שאצלן הכיבוד הוא מסורת אז לכן אני לא יודע אם זה גם בא מהן הפעם.
יורי שטרן: ולך באמת מלי, אני מאחל הרבה הצלחה כי החשיבות של הוועדה הזאת היום היא גבוהה במיוחד.
יורי שטרן: אני גם רוצה לציין שהמעבר השלטוני בינינו היה מאוד חלק.
יורי שטרן: אני רואה בזה פשוט שיתוף פעולה של שני אנשים תרבותיים, זה הכל.
יורי שטרן: כך זה צריך להיות.
רן כהן: זה לא מעט בימינו.
יורי שטרן: אבל באמת, אתה יודע מה?
יורי שטרן: הרי זו תקופה שכל אחד יכול פה למצוא אלף סיבות למלחמה או חשדות או נוקשות, סחר מכר, מסחרה.
יורי שטרן: אז אני חושב שזה לא היה כאן ואני מודה לך על כך.
יורי שטרן: עצם העובדה שאת מתחילה כאשר יש מבקר חדש והוא רוצה להיות פעלתני מאוד, מעורב מאוד, ולנגוע בדברים שעד כה אולי לא היה מקובל לנגוע בהם, זה יוצר הקשר שיכול להיות יוצא מהכלל טוב.
מל פולישוק-בלוך: זו באמת הזדמנות, אולי מישהו ממשרד מבקר המדינה רוצה לומר משהו?
מרדכי בס: מכיוון שמבקר המדינה שוהה בחוץ לארץ ונבצר ממנו להשתתף, הוא הביע את דברי הפרדה שלו ממך חבר הכנסת יורי שטרן, ואת ברכתו לחברת הכנסת פולישוק בלוך בכתב, אז בבקשה.
מרדכי בס: "מאחר שאשהה בחוץ לארץ בעת העברת התפקיד בינך לבין חברת הכנסת מלי פולישוק בלוך, ברצוני להיפרד ממך בדרך זו, להודות לך מקרב לב על שיתוף הפעולה הפורה והכן בינך לבין מבקר המדינה קודמי ולביני.
מרדכי בס: תקופת כהונתך כיושב ראש הוועדה לענייני ביקורת המדינה תיזכר כתקופה שבה נדונו הנושאים החשובים ביותר בביקורת ונשמר הקו החשוב של מתן אפשרות ביטוי לכל מי שהיה לו חלק, אם בדו"חות מבקר המדינה ואם בדיונים אחרים שהתקיימו בראשותך.
מרדכי בס: השרית אווירה מצוינת על כל חברי הוועדה לכל סיעותיהם וגם אני , כמבקר חדש, והסגל הבכיר של מבקר המדינה ונציבות תלונות הציבור, הרגשנו שאני שותפים מלאים להליך העשייה העשיר בוועדה בראשותך.
מרדכי בס: גם דיונים נוספים שנערכו, דוגמת נושא האחריות האישית, היו בגדר רעיון מצוין ואפשרו לנו עם הדבר להביע את דעתם ואת רעיונותיהם.
מרדכי בס: במיוחד אני אסיר תודה להיענותך המיידית לרעיון המפגש בלשכת מבקר המדינה עם חברי הוועדה, מפגש שתרם לכולנו תרומה רבתי.
מרדכי בס: אני שמח שאתה ממשיך בפעילותך בוועדה, אני משוכנע ששיתוף הפעולה הפורה בינינו יימשך גם הלאה.
מרדכי בס: זו ההזדמנות לברך את חברת הכנסת מלי פולישוק בלוך שמעתה תעמוד בראש הוועדה החשובה.
מרדכי בס: בתקופה הקצרה שהכרתי את יושבת ראש הוועדה החדשה, חשתי ברצון הכן שלה לקדם את נושאי ביקורת המדינה ואת כוונתה לשתף פעולה עם מבקר המדינה והסגל הבכיר של ביקורת המדינה ושל נציבות תלונות הציבור.
מרדכי בס: אני בטוח שגם בתקופת כהונתה נוכל לקדם נושאים חשובים לוועדת הכנסת לענייני ביקורת המדינה ולמבקר המדינה, כפי שגם היה בתקופתך כיושב ראש הוועדה.
מרדכי בס: ברכות לכם מקרב לב בשם כולנו, לחברת הכנסת פולישוק בלוך בתפקידה החדש.
מרדכי בס: אנה הבא הדברים לידיעת כל חברי הוועדה.
מרדכי בס: בברכה, מיכה לינדנרשטראוס, מבקר המדינה.
מרדכי בס: "
רוני בר-און: מלי, אני מתנצל אני חייב לזוז.
מל פולישוק-בלוך: אני כבר מסיימת בעוד משפט.
רוני בר-און: תודי שבשביל אחד כמוני לשבת פה חצי שעה כשמברכים את כולם ולא מברכים אותי, זה הרבה יותר מדי.
מל פולישוק-בלוך: דקה.
מל פולישוק-בלוך: אנחנו מסיימים.
מל פולישוק-בלוך: אני רוצה להודות לכם גם אנשי המבקר, אנחנו נעבוד ביחד, רן, רצית להוסיף משהו?
רן כהן: רק שני משפטים, זה להגיד ברוך הבא ליושב ראש היוצא בשם יושבי הראש היוצאים וברכה למלי פולישוק על כניסתה לתפקיד הזה.
רן כהן: אני אומר לך באמת, עשיתי הרבה תפקידים בחיי, זה אחד הפסגות של עשייתו של איש ציבור ואני מאחל לך הצלחה מקרב לב.
רן כהן: ותודה גדולה לרוני בר און שמביא לנו כל פעם את החילופין האלה, בנועם, בתרבות, באווירה ממלכתית, פשוט גדול.
חנה פריידין: אף אחד עדיין לא ציין שזו יושבת ראש ראשונה לאחר 12 יושבי ראש.
מל פולישוק-בלוך: אז טוב שאת אומרת.
רוני בר-און: כבר בבוקר הייתה לנו דילמה שהחלפתי בין שתי ראשי ועדות, יושבת ראש הוועדה לקידום מעמד האישה, שתי גברות, אמרתי מה זה חילופי גברי?
חנה פריידין: חילופי נשי.
רוני בר-און: מאה אחוז, אבל עכשיו מה תגידי פה?
רוני בר-און: מלי פולישוק-בלוך: חילופי אישים.
רוני בר-און: אז באמת צריך לשנות את המינוחים.
רוני בר-און: אני באמת מודה לכולם, אני בטוחה שתהיה לנו גם לצוות הוועדה, וגם לאנשי המבקר עבודה פורייה - - -
תומר רוזנר: אם אפשר מילה בשם הצוות.
תומר רוזנר: אני רוצה להגיד בשם כל הצוות של הוועדה, תודה רבה ליורי שטרן על העבודה הטובה שאפשר לראות אותה בחוברת שחולקה פה, שמסכמת את הפעילות.
תומר רוזנר: ובהחלט אפשר להגיד שבתקופה הקצרה שהוא ניהל את הוועדה הזאת דרך כוכבו בוועדה.
תומר רוזנר: ואני מאחל ליושבת הראש החדשה בשם כל הצוות הצלחה רבה בהמשך הדרך.
רן כהן: אפשר להגיד שיורי שטרן ניצל את הקיצוב בצורה מאוד יעילה, לא לקח את זה כקצר אלא מאוד יסודי.
יורי שטרן: רק תרשי לי, לכם אישית אנשי מבקר המדינה לא אמרתי תודה ואני באמת מודה והיה כיף לעבוד אתכם, ואת הערכה שיש לי לעבודה היסודית שאתם עושים הראיתי גם פה בחוברת.